Holtane

mini|Nedre Holtane 
Holtane er en gård med to matrikkelgårder og flere bruk på Tjøme. Gården ligger på Tjømes østside, og innmarka ligger solvendt. Våningshuset på Nedre Holtane er trolig Tjømes eldste, og grunnplanen følger akershusisk stuetype, som beskrevet av Eilert Sundt. Huset er ellers preget av nyvinningene på 15- og 1600-tallet, vinduer, pipe, peis og jernovner; noe som ga mulighet til oppdeling av huset med flere rom, og ikke minst loftsetasje. Våningshuset på Nedre Holtane er trolig bygd omkring år 1700. Hovedfasaden er gavlveggen mot sør. På vestveggen er et bislag med dør rett inn i storstua, og trapp opp til loftsetasjen. Mot øst har huset en lavere lukket svalgang, inndelt i flere rom.Lise E. Talleraas: Fredete bygninger og anlegg i Vestfold. Vestfold fylke, fylkeskultursjefen. 1992.

Våningshuset på Nedre Holtane er fredet etter kulturminneloven.

 Referanser 

 Litteratur 
 Anders Bugge: «Byggeskik [på Tjømø]». Kap. i Lorens Berg: Tjømø – en bygdebok, 1920.

 Eksterne lenker 


Kategori:Tjøme
Kategori:Kulturminner i Færder
Kategori:Gårder i Færder
Kategori:Fredete byggverk i Vestfold